Tuu tuu tupakkarulla
Tuu tuu tupakkarulla
 mistäs tiesit tänne tulla?
 Tulin pitkin turuntietä,
 hämäläisten härkätietä.

 Mistäs tunsit meidän portin?
 Siitä tunsin uuden portin:
 haka alla, pyörä päällä
 karhuntalja portin päällä 

 Uni kysyi uunin päältä,
 unen poika porstuasta:
 Onko lasta kätkyeessä,
 pientä peitteiden sisässä?

 Tuoppa unta tuokkosessa,
 kanna vaski vakkasessa,
 sillä silmät sivele,
 näkymiset näppäele.

 Nuku nuku nurmilintu,
 väsy väsy västäräkki,
 nuku kun minä nukutan,
 väsy kun minä väsytän.

Suomalainen kansanruno

Kehtolaulut